VIRKAMIESTUOMIOISTUIMEN MÄÄRÄYS(täysistunto)
13 päivänä heinäkuuta 2007
Asia F-1/05 INT
Pia Landgren
vastaan
Fondation européenne pour la formation (ETF)
Oikeudenkäyntimenettely – Määräyksen tulkinta – Hakemuksen tutkittavaksi ottamisen edellytykset
Aihe: Hakemus, jonka ETF on tehnyt ensimmäisen oikeusasteen tuomioistuimen työjärjestyksen 129 artiklan perusteella, jota sovelletaan
Euroopan unionin virkamiestuomioistuimen perustamisesta 2.11.2004 tehdyn neuvoston päätöksen 2004/752/EY, Euratom (EUVL L
333, s. 7) 3 artiklan 4 kohdan nojalla virkamiestuomioistuimen työjärjestyksen voimaantuloon asti soveltuvin osin tähän tuomioistuimeen,
ja jossa pyydetään tulkintaa virkamiestuomioistuimen (täysistunto) asiassa F-1/05, Landgren vastaan ETF, 22.5.2007 antamasta
määräyksestä (Kok. H. 2007, s. I-A-1-0000 ja II-A-1-0000)
Ratkaisu: Tulkintaa koskeva hakemus jätetään tutkimatta. ETF velvoitetaan korvaamaan tässä oikeusasteessa aiheutuneet oikeudenkäyntikulut.
Tiivistelmä
Oikeudenkäyntimenettely – Tuomion tulkinta – Hakemuksen tutkittavaksi ottamisen edellytykset
(Ensimmäisen oikeusasteen tuomioistuimen työjärjestyksen 129 artikla; neuvoston päätöksen 2004/752 3 artiklan 4 kohta)
Tuomion tulkintaa koskevan hakemuksen tutkittavaksi ottaminen edellyttää, että sen kohteena on kyseessä olevan tuomion tuomiolauselma
sekä pääasialliset perustelut ja että sen tavoitteena on mahdollisesti tuomion merkitystä ja ulottuvuutta koskevan epäselvyyden
tai monimerkityksisyyden poistaminen siltä osin kuin tällä tuomiolla piti ratkaista tuomioistuimen käsiteltäväksi saatettu
nimenomainen asia. Tällaista hakemusta ei näin ollen voida ottaa tutkittavaksi, jos siinä pyydetään asiaa käsittelevää tuomioistuinta
lausumaan sen antaman tuomion tai määräyksen soveltamisesta, täytäntöönpanosta tai seurauksista.
(ks. 8 kohta)
Viittaukset:
Yhteisöjen tuomioistuin: asia 5/55, Assider v. korkea viranomainen, 28.6.1955 (Kok. 1955, s. 263, 278); asia 70/63 A, korkea
viranomainen v. Collotti ja yhteisöjen tuomioistuin, 7.4.1965 (Kok. 1965, s. 353, 359); asia 110/63 A, Willame v. komissio,
13.7.1966 (Kok. 1966, s. 411, 417); asia 206/81 A, Alvarez v. parlamentti, 29.9.1983 (Kok. 1983, s. 2865, 8–11 kohta) ja yhdistetyt
asiat 146/85 INT ja 431/85 INT, Maindiaux ym. v. talous- ja sosiaalikomitea ym., 20.4.1988 (Kok. 1988, s. 2003, 5 ja 6 kohta).
Ensimmäisen oikeusasteen tuomioistuin: asia T‑22/91 INT, Raiola-Denti ym. v. neuvosto, 14.7.1993 (Kok. 1993, s. II‑817, 6 kohta)
ja asia T‑573/93 (129), Caballero Montoya v. komissio, 24.7.1997 (Kok. H. 1997, s. I‑A‑271 ja II‑761, 27 kohta).